|  |  |  |  |
| --- | --- | --- | --- |
|

|  |  |
| --- | --- |
| mali grb kolorni osenceni**Република Србија****МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ****Б е о г р а д****Булевар Михајла Пупина 2** |  |

 |  |

 Министарство за људска и мањинска права и друштвени дијалог,на основу члана 119. Закона о националним саветима националних мањина („Службени гласник РС”, бр. 72/09, 20/14 – УС, 55/14 и 47/18), члана 8. Закона о буџету Републике Србије за 2023. годину („Службени гласник РС”, број 138/22), члана 3. Уредбе о поступку расподеле средстава из Буџетског фонда за националне мањине („Службени гласник РС”, бр. 22/16 и 53/21) и Одлуке министра за људска и мањинска права и друштвени дијалог o расписивању конкурса за доделу средстава из Буџетског фонда за националне мањине за програме и пројекте из области културе у 2023. години број: 401-00-00036/2023-04 од 7. јула2023. године, расписује

**КОНКУРС**

**ЗА ДОДЕЛУ СРЕДСТАВА ИЗ БУЏЕТСКОГ ФОНДА ЗА НАЦИОНАЛНЕ МАЊИНЕ У 2023. ГОДИНИ**

 Конкурс се расписује за доделу средстава из Буџетског фонда за националне мањине за реализацију програма и пројеката из области културе.

 Специфичан циљ конкурса је унапређење, неговање ијачање културно-језичког идентитета националних мањина у Републици Србији.

 Укупна средства која ће бити додељена по овом конкурсу износе **30.000.000,00** динара.

 Средства су обезбеђена Законом о буџету Републике Србије за 2023. годину, Раздео 33 – Министарство за људска и мањинска права и друштвени дијалог, Функција110 – Извршни и законодавни органи, финансијски и фискални послови и спољни послови, Програм 1001 – Унапређење и заштита људских и мањинских права и слобода,Програмска активност 0002 – Права националних мањина на самоуправу, економскакласификација481 – дотације невладиним организацијама.

 Минимална вредност одобрених средстава по појединачном програму/пројекту не може бити мања од 300.000,00 динара, а максимална вредност одобрених средстава по појединачном програму/пројекту не може бити вишa од 1.000.000,00динара.

**Право учешћа**

 Право учешћа на Конкурсу имају: установе, удружења, фондације, привредна друштва и друге организације чији су оснивачи национални савети националних мањина, организације цивилног друштва уписане у одговарајући регистар, а чији се циљеви према статутарним одредбама, остварују у области заштите и унапређења права и положаја припадника националних мањина, које имају седиште на територији Републике Србије и задужбине, фондације и конференције универзитета односно академија струковних студија (у даљем тексту: учесник конкурса).

 Учесник конкурса може конкурисати само са једним програмом/пројектом.

**Критеријуми за оцену програма и пројеката**

 Избор програма и пројеката који ће се финансирати средствимa из Буџетског фонда за националне мањине врши се применом следећих критеријума:

1. колико описани програм и пројекат одговара остваривању циљева програма и пројеката постављених у конкурсном поступку;
2. дужина трајања;
3. могућност даљег развијања и одрживост програма и пројекта;
4. мера до које се досеже до циљних група којој су програм и пројекат намењени;
5. мера у којој капацитет организације одговара остваривању циљева, и
6. оправданост буџета програма и пројеката.

**Допунски критеријуми**

1. пројекти који негују језичке особености националних мањина кроз очување, развој и презентацију културног идентитета националних мањина;
2. пројекти који су усмерени на афирмацију и подизање свести о употреби језика националних мањина и заштити културно-језичког наслеђа националних мањина;
3. пројекти којима се негују језичке и традиционалне културне вредности коришћењем нових технологија и видова савремене комуникације;
4. пројекти који промовишу научна и стручна истраживања у области културно-језичког идентитета националних мањина;
5. пројекти који афирмишу вишејезичност и интеркултуралност и подстичу на међукултурни дијалог, сарадњу и разумевање међу различитим етничким и језичким групама које живе у Републици Србији;
6. пројекти чија је реализација или промоција планирана на територији различитој од оне на којој је мањински језик традиционално у употреби;
7. програми и пројекти који афирмишу сарадњу са сународницима, односно лицима у другим државама које исти језик користе у идентичној или сличној форми (мобилност);
8. развој културно-језичких потреба деце и младих.

**Ближа мерила**

1. територијална покривеност реализације пројекта;
2. укључивање више националних заједница;
3. подршка развоју интеркултурног дијалога и толеранције припадника националних мањина и већинског становништва културним програмима;
4. интегративна интеркултуралност и боље упознавање између различитих заједница;
5. подстицање разноликости културних и језичких израза уз обезбеђивање услова за доступност културних вредности и заштиту културног и језичког идентитета националних мањина.

**Начин финансирања**

 Министарство за људска и мањинска права и друштвени дијалог и установа/удружење које је корисник средстава закључиће уговор којим се регулишу међусобна права, обавезе и одговорности уговорних страна. По потписивању уговора средства се уплаћују кориснику средстава на **наменски подрачун отворен код Управе за трезор Министарства финансија**,наведен у уговору. Са овог подрачуна, у складу са одобреним буџетом **финансирају се све пројектне активности. Није дозвољен било какав пренос средстава са овог подрачуна на рачун пословне банке. Сваки пренос средстава на рачун пословне банке сматраће се ненаменским трошењем средстава а Министарство ће захтевати повраћај средстава са припадајућом затезном каматом.**

Корисник средстава је одговоран за законито и наменско трошење средстава.

**Трошкови који могу бити предвиђени у буџету програма /пројекта**

 Под трошковима прихватљивим за овај конкурс сматрају се:

 - трошкови који се односе на спровођење предвиђених пројектних активности;

 - стварни трошкови који могу настати током реализације програма/пројекта, а који су проверљиви и документовани одговарајућом документацијом;

 - трошкови људских ресурса који се односе на хонораре лица ангажованих на реализацији програма и пројектних активности (едукатори, тренери, итд);

 - административни трошкови.

 **Трошкови хране и пића настали у циљу реализације програмских/пројектних активности не могу да износе више од 15% укупне вредности средстава планираних за реализацију програма/пројекта. Трошкови хране и пића настали по другом основу неће бити признати.**

Неће бити финансирани програми/пројекти који предвиђају:

 - куповину техничке опреме за потребе установе/удружења и адаптацију просторија установе/удружења;

 - изградњу инфраструктуре и грађевинске радове у оквиру програмских активности;

 - закупнину за коришћење просторија за рад установе/удружења као и трошкове електричне енергије, телекомуникација и комуналних услуга;

 - ретроактивно финансирање програма/пројекта чија је реализација у току или чија је реализација завршена.

**Потребна документација**

1. **Образац пријаве** попуњен и оверен у пет примерака (преузети са сајта);
2. **Образац изјаве** подносиоца пријаве којом се потврђује да се, према статутарним одредбама, циљеви удружења, односно друге организације цивилног друштва, остварују у области заштите и унапређења права и положаја припадника националних мањина (преузети са сајта).

 Поред горе наведене документације подносилац пријаве може доставити и друга документа које сматра потребним и одговарајућим за предложени програм/пројекат (на пример: писма препоруке, сагласности, писма подршке ако постоје и др).

**Рок за подношење пријава**

Конкурс се расписује у периоду од 17. јула до 16. августа 2023. године.

**Начин пријављивања**

 Пријаве са прописаном документацијом слати поштомна адресу: **Министарство за људска и мањинска права и друштвени дијалог**, **Булевар Михајла Пупина 2**, 11000 Београд, са назнаком: **КОНКУРС** **ЗА ДОДЕЛУ СРЕДСТАВА ИЗ БУЏЕТСКОГ ФОНДА ЗА НАЦИОНАЛНЕ МАЊИНЕ У 2023. ГОДИНИ** или предати личнона наведену адресу, у писарнициМинистарства**.** **На полеђини коверте обавезно написати пуно име и адресу подносиоца пријаве.**

 Пријаве послате на било који други начин (факсом, електронском поштом и др), или послате на другу адресу неће бити разматране.

 Конкурсна документација се не враћа.

 Неће бити разматране: неблаговремене и неправилно попуњене пријаве; пријаве са непотпуном документацијом; пријаве које нису поднете на одговарајућем обрасцу и пријаве које садрже друге недостатке због којих није могуће утврдити стварну садржину пријаве или пријаве које није могуће вредновати према задатим критеријумима; пријаве подносилаца који немају права учешћа на конкурсу; пријаве које нису поднете од стране овлашћених лица и пријаве које садрже пројекте и програме који нису у складу са наменом средстава утврђених овим конкурсом.

 Благовременом пријавом сматра се препоручена пошиљка предата пошти/писарници Министарства најкасније до 16. августа 2023. године.

**Листа вредновања и рангирања пријављених програма и пројеката**

 Конкурсна комисија утврђује Листу вредновања и рангирања пријављених програма и пројеката у року који не може бити дужи од 60 дана од дана истека рока за подношење пријава и исту објављује на званичној интернет страници Министарства и Порталу е-Управе.

 Учесници конкурса имају право увида у поднете пријаве и приложену документацију, као и право приговора - у року од три дана од дана објављивања Листе.

 Одлуку о приговору Комисија доноси у року од 15 дана од дана пријема приговора.

 Одлуку о расподели средстава из Буџетског фонда за националне мањине доноси министар, на основу Листе вредновања и рангирања пријављних програма и пројеката, у року од 30 дана од дана утврђивања Листе и иста ће бити објављена на интернет страници Министарства и Порталу е-Управе.

 Текст конкурса и потребна документација (Образац пријаве и Образац изјаве) могу се преузети на интернет страници Министарства и Порталу е-Управе.

 Додатне информациjе се могу добити искључиво електронским путем, на адресу: gordana.domanovic@minljmpdd.gov.rs.

 **КОНКУРС ЈЕ ОТВОРЕН ОД 17. ЈУЛА ДО 16. АВГУСТА 2023. ГОДИНЕ**